Awal  Tazwert  neɣ  Incipit  d tafyirt tamezwarut deg tira n wungal, neɣ d imeslayen imenza i d-yettilin deg tira n tmedyazt, ammur ameqqran deg tira yettili-d s tezwert tillelit  un incipit libre 21. Maca, seg tallit ɣer tayeḍ, anamek d wazal n tezwert yettbedil. Anamek yuɣal d ayen icudden ɣer imeslayen imenza deg weḍris xas akken macci deg tefyirt tamenzut i d-llan. Claude Duchetakk d Raymond Jean nnan-d belli tazwert tettili-d dima deg tefyirt tamezwarut d lmuhal ad tili deg umkan nniḍen ackku imeslayen imezwura n yal aḍris d nutni i d-yettaken tamuɣli d ubrid n tuɣuri i yal imeɣri.